Soojuse tarbimisharjumuste muutmist  tõestab viimaste kuude jooksul langenud soojusmüügi maht. Kuid kahjuks on ka neid kliente, kes ei soovi kasutada ülalmainitud meetmeid ega ka oma tarbimisharjumusi muuta, vaid valivad lühinägeliku petuskeemi. Tallinnas on sagenenud käesoleval küttehooajal soojuse varastamise juhtumid. Tallinna Küttel on välja töötatud tõhus tarbimise monitooringusüsteem, millega meie ettevõte tegeleb esmajärjekorras. Kaasaegsed seadmed ja tehnoloogia võimaldavad ebaausad tarbijad lihtsalt tuvastada. Soojuse mõõtmise parameetrid  säilivad soojusarvestite mõõteplokkides aastaid ja need andmed on lihtsalt kättesaadavad. Ka osade klientide poolt tagantjärele esitatud soojusekogused, mida püütakse maksta madalama hinnaga, on kergesti avastatavad ja ka sellisel puhul on tegemist tarbimiste moonutamisega.